Eelnõu

NARVA LINNAVALITSUS

KORRALDUS

Sotsiaalteenuste arendamiseks määratud vahendite kasutamine sanitaar-hügieeniliste teenuste arendamisele vanemliku hoolitsuseta jäänud lastele (duširuum)

1. ASJAOLUD JA MENETLUSE KÄIK 

Vastavalt 13.06.2007.a. Narva Linnavolikogu määrusele nr 796 Narva linna Sotsiaalabiameti hallatava asutuse „Laste Varjupaik“ Põhimäärus“   Narva Laste Varjupaik võtab vastu lapsi vanuses 0. kuni 18. aastani. Erinevate vanuste laste ülalpidamine kohustab meid arvestama iga vanusegrupi iseärasusi ja parendama ülalpidamistingimusi vastavalt laste ülalpidamise seadusele lastevarjupaikades. 

Laste Varjupaigas on vajalik seadistada ja kohandada duširuumi vanemliku hoolitsuseta jäänud lastele sanitaar-hügieeniliste protseduuride läbiviimiseks. 

Vastavalt Vabariigi Valitsuse 7. veebruari 2008. a määruse nr 44 «2008. aasta riigieelarve seaduses» kohaliku omavalitsuse üksustele tasandusfondi määratud eraldiste jaotus ning jaotamise ulatus, tingimused ja kord § 17 lõikele 4 omavalitsusüksus võib  eraldatud vahenditest 60% kasutada sotsiaaltoetuste maksmiseks või sotsiaalteenuste arendamise kuludeks. 

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja uute sotsiaalteenuste käivitamiseks. Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta. 

2 ÕIGUSLIKUD JÄRELDUSED

Vastavalt Narva Volikogu 06.03.2008.a. otsusele nr 60 „2008. aasta tasandusfondis sotsiaalteenuste arendamiseks määratud vahendite kasutamise delegeerimine Narva Linnavalitsusele“ on Narva Linnavalitsusel õigus antud korraldust vastu võtta.

3. OTSUS

Lubada Narva linna Sotsiaalametil kasutada sotsiaalteenuste osutamiseks ja arendamiseks riigieelarvest määratud vahendeid sanitaar-hügieeniliste teenuste arendamiseks vanemliku hoolitsuseta jäänud lastele kuni  100 000 krooni (duširuum vanemliku hoolitsuseta jäänud lastele).

4 RAKENDUSSÄTTED

Korraldus jõustub seadusega sätestatud korras. 

Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

